Lolland-Falsters Stifts-Tidende, 1840-11-27
Jydske Stænderforsamling. Tre og tyvende Møde. Til foreløbig Behandling foretoges Sagen angaaende Udkast til en Forordning, indeholdende nærmere Bestemmelser om almindelig Pantsætning. Under Debatten om denne Sag, der var meget omstændelig, gjorde Gaardmand Ole Kirk opmærksom paa, at der i Comitee betænkningen fandtes endeel fremmede Ord, som han, og maaskee flere af Forsamlingens Medlemmer ikke forstode. Stiftsprovst Hald gjentog denne Anke idet han erklærede: "Jeg har blot anført dette, fordi det synes mig, at man bør hævde om vort gamle danske Modersmaal, og ikke for derved at kast Vrag eller Foragt paa andre Sprog, og mindst paa det, der er Stammoder til saa mange nye. Da Referenten hertil bemærkede, at der kun var brugt de technisk juridiske Udtryk, fordi disse ere mere betegnende end om de bleve omskrevne, yttrede Præsidenten det Ønske, at man i Forsamlingen saavidt muligt beflittede sig paa at bruge danske Ord, deels med Hensyn til de Medlemmer, som ikke kjende de fremmede Ord, deels med Hensyn til det store Publicum, som igjennem Stændertidenden gjør sig bekjendt med Forhandlingerne, hvorhos han dog indrømmede, at man ikke kan forlange af en Referent, der maa have sin Opmærksomhed fornemmelig henvendt paa Sagen, at han skal anvende særdeles Flid paa Sproget. Forøvrigt var Debatten af reen juridisk Natur. – Derefter oplæste Justitsraad Fjelstrup et Andragende fra 18 Mølle brugere i Ringjøbing Amt, om at Mølleskylden maatte reguleres, hvilket med 30 Stemmer mod 13 blev afviist. Fire og tyvende Møde. Præsidenten anmeldte et Forslag, fra ham selv angaaende Oprettelsen af Stænderbibliothek, samt Foranstaltninger i Henseende til Stændernes Archiv og Stændertidenden, hvorefter Sagen betræffende Udkast til en Anordning angaaende Dykkervæsenet blev foretagen til endelig Behandling. - Derefter foretoges Sagen betræffende 1) Udkast til en Forordning angaaende Beviset i criminelle Sager, og 2 Udkast til en Placat, der indeholder hvorledes den i visse Tilfælde skal ansees, der findes i Besiddelse af stiaalne Koster til foreløbig Behandling, der som en Følge af Sagens Beskaffenhed var af aldeles juridisk Natur. Fem og tyvende Møde. Præsidenten anmeldte 10 private Andragender, hvoriblandt: Bankkasserer Otterstrøm, tretten Petitioner fra 1244 Landeiendomsbesiddere i Viborg Amt, om at Stænderne maae tilstaaes Control med Skatte=Afgifts og Pengevæsenet, samt besluttende Deeltagelse i Lovgivningen i Almindelighed; og Selveier Skov. Erklæring fra Sognefogderne i Feldingberg, Smollerup, Resen, Wroue, Flye og Kobberup Sogne i Fjends-Herred, som indeholder, at disse Sognes Beboere ved at underskrive en Petition og statsret lige Garantier, have misforstaaet samme. I Anledning af disse Erklæringer forespurgte Auditeur Roulund, om Underskriverne ere paavirkede, enten til at deeltage i Skattebevillingspetitionerne, eller til at tage deres Navne tilbage, hvortil Producenten bemærkede, at han ikke kunde give anden Oplysning end den, som Erklæringen selv indeholdt. – Sagen betræffende Udkast til en Placat, angaaende yderligere Nedsættelse af Brandcontingentet af de i Kjøbstædernes Brandkasse forsikkrede Bygninger blev derpaa foretagen til foreløbig Behandling.